Taksonomija kultiviranih biljaka
Taksonomija kultiviranih biljaka je teorijska i praktična nauka koja se bavi identifikacijom, opisivanjem, klasifikacijom i imenovanjem kultigena tj. onih biljaka čije je porijeklo ili njihov odabir bila prvenstveno vezana za namjerne ljudske aktivnosti. Taksonomija gajenih biljnih vrsta se međutim radi sa svim vrstama biljaka u uzgoju. Taksonomija kultiviranih biljaka je jedan dio studija hortikulturne botanike koji se uglavnom odvija u botaničkim vrtovima, velikim rasadnicima, univerzitetima ili vladinim službama. Područja od posebnog interesa za taksonome uzgajanih biljaka uključuju: potragu i snimanje novih biljaka pogodnih za uzgoj; komuniciranje i savjetovanje javnosti o pitanjima koja se tiču biološke klasifikacije i nomenklature uzgajanih biljaka i obavljanje originalnih istraživanja o tim temama; opisivanje uzgajanih biljaka pojedinih regija (hortikulturne flore); održavanje baze podataka, herbarija i drugih informacija o kultiviranim biljkama. Veći dio aktivnosti u ovoj oblasti taksonomije uzgoja biljaka odnosi se na imenovanje biljaka kao što je propisano u dva kodeksa nomenklature biljaka. Odredbe Međunarodni kodeks nomenklature algi, gljiva i biljaka (Botanički kod) služe uglavnom za promovisanje osnovnih ciljeva naučne zajednice, dok su u Međunarodnom kodeksu nomenklature uzgajanih biljaka (Kodeksu kultiviranih biljaka) dizajnirane da služe u naučne i u utilitarističke svrhe, tako što propisuju odredbe za imenovanje biljaka koje se koriste u trgovini - za kultigene koji su nastali u poljoprivredi, šumarstvu i hortikulturi. Ova imena biljaka, koja se ponekad koriste u imenovanju kultivara, nisu na latinskom, ali se dodaju na naučni latinski naziv, a pomažu u komunikaciji između zajednica šumara, poljoprivrednika, voćara i biologa. Historija taksonomije kultiviranih biljaka može se pratiti od njihove prve selekcije, koja se dogodila tokom neolitske revolucije u poljoprivredi i prvih zabilježenih imenovanja odabranih biljaka u doba Rimljana. Imenovanje i klasifikacija kultigena slijede sličan put ostalih biljaka, sve do osnivanja prvog koda kultiviranih biljaka, 1953. godine, čime je formalno osnovana kategorija kultigenske klasifikacije kultivara. Od tog vremena klasifikacija i imenovanje kultigena su imali vlastiti put.